กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่จังหวัดเลยพ.ศ. ๒๕๖๑[๑] อาศัยอำนาจตามความในมาตรา ๕ (๓)แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก หรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนระดับพื้นดิน หมายความว่า ระดับพื้นดินที่ก่อสร้างกรณีไม่มีการถมดินหรือระดับพื้นดินที่ก่อสร้างกรณีมีการถมดินที่ไม่สูงกว่าระดับถนนที่อยู่ใกล้ที่สุดหรือระดับถนนกรณีมีการถมดินสูงกว่าระดับถนนที่อยู่ใกล้ที่สุดข้อ ๒ การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งให้คำนวณเฉพาะพื้นที่อาคารที่ใช้ประโยชน์เพื่อประกอบกิจการพาณิชยกรรมประเภทค้าปลีกค้าส่งโดยไม่นำพื้นที่เก็บสินค้า พื้นที่สำนักงานและพื้นที่ส่วนอื่นที่อยู่ภายในอาคารมารวมคำนวณด้วยข้อ ๓ กำหนดให้ท้องที่จังหวัดเลยซึ่งมิใช่พื้นที่ตามกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลเมืองตำบลชัยพฤกษ์ ตำบลกุดป่อง และตำบลนาอาน อำเภอเมืองเลย จังหวัดเลย พ.ศ. ๒๕๔๗ เป็นบริเวณห้ามก่อสร้างอาคารพาณิชยกรรมประเภทค้าปลีกค้าส่งโดยห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป เว้นแต่การก่อสร้างอาคารตามที่กำหนดในข้อ ๔ และข้อ ๕ข้อ ๔ ภายในพื้นที่ดังต่อไปนี้ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งตามที่กำหนดในวรรคสอง(๑)ในท้องที่เขตเทศบาลตำบลเขาแก้ว อำเภอเชียงคาน(๒)ในท้องที่เขตเทศบาลตำบลเชียงคาน อำเภอเชียงคาน(๓)ในท้องที่เขตเทศบาลตำบลด่านซ้าย อำเภอด่านซ้าย(๔)ในท้องที่เขตเทศบาลตำบลท่าลี่ อำเภอท่าลี่(๕)ในท้องที่เขตเทศบาลตำบลนาด้วง อำเภอนาด้วง(๖)ในท้องที่เขตเทศบาลตำบลนาแห้ว อำเภอนาแห้ว(๗)ในท้องที่เขตเทศบาลตำบลเชียงกลม อำเภอปากชม(๘)ในท้องที่เขตเทศบาลตำบลปากชม อำเภอปากชม(๙)ในท้องที่เขตเทศบาลตำบลภูกระดึง อำเภอภูกระดึง(๑๐)ในท้องที่เขตเทศบาลตำบลภูเรือ อำเภอภูเรือ(๑๑)ในท้องที่เขตเทศบาลตำบลนาอ้อ อำเภอเมืองเลย(๑๒)ในท้องที่เขตเทศบาลตำบลน้ำสวย อำเภอเมืองเลย(๑๓)ในท้องที่เขตเทศบาลเมืองวังสะพุง อำเภอวังสะพุง(๑๔)ในท้องที่เขตเทศบาลตำบลหนองหิน อำเภอหนองหินห้ามบุคคลใดก่อสร้างอาคารพาณิชยกรรมประเภทค้าปลีกค้าส่งดังต่อไปนี้(๑)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตรเว้นแต่จะเป็นไปตามเงื่อนไขที่กำหนด ดังต่อไปนี้(ก) ที่ดินแปลงที่ตั้งอาคารต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตรและต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(ข)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไปไม่น้อยกว่า ๑๐๐ เมตร(ค)มีที่ว่างไม่น้อยกว่าร้อยละเจ็ดสิบของพื้นที่ดินที่ใช้เป็นที่ตั้งอาคารและมีที่ว่างที่จัดให้เป็นสวน หรือบริเวณปลูกต้นไม้หรือนันทนาการไม่น้อยกว่าร้อยละยี่สิบของที่ว่างดังกล่าว(ง) มีอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๐.๘ ต่อ ๑(จ)มีที่ว่างด้านหน้าของอาคารห่างจากริมเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(ฉ)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือริมเขตทางของถนนสาธารณะไม่น้อยกว่า๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(ช) อาคารที่มีความสูงเกิน๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน และโบราณสถาน ไม่น้อยกว่า ๕๐๐ เมตร โดยวัดระยะจากขอบนอกสุดของอาคารถึงแนวเขตที่ดินของสถานที่ดังกล่าว(ซ)มีที่จอดรถยนต์ไม่น้อยกว่า ๑ คัน ต่อพื้นที่อาคาร ๒๐ ตารางเมตร เศษของ ๒๐ตารางเมตร ให้คิดเป็น ๒๐ ตารางเมตร(ฌ)ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวก(๒)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตรการวัดความสูงของอาคารให้วัดจากระดับพื้นดินถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินถึงยอดผนังของชั้นสูงสุดข้อ ๕ ภายในพื้นที่ดังต่อไปนี้ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งตามที่กำหนดในวรรคสอง(๑)ในท้องที่เขตเทศบาลตำบลธาตุ อำเภอเชียงคาน(๒)ในท้องที่ตำบลจอมศรี อำเภอเชียงคาน(๓)ในท้องที่ตำบลเชียงคาน อำเภอเชียงคาน(๔)ในท้องที่ตำบลนาซ่าว อำเภอเชียงคาน(๕)ในท้องที่ตำบลบุฮม อำเภอเชียงคาน(๖)ในท้องที่ตำบลปากตม อำเภอเชียงคาน(๗)ในท้องที่ตำบลหาดทรายขาว อำเภอเชียงคาน(๘)ในท้องที่เขตเทศบาลตำบลศรีสองรัก อำเภอด่านซ้าย(๙)ในท้องที่ตำบลกกสะทอน อำเภอด่านซ้าย(๑๐)ในท้องที่ตำบลโคกงาม อำเภอด่านซ้าย(๑๑)ในท้องที่ตำบลนาดี อำเภอด่านซ้าย(๑๒)ในท้องที่ตำบลนาหอ อำเภอด่านซ้าย(๑๓)ในท้องที่ตำบลปากหมัน อำเภอด่านซ้าย(๑๔)ในท้องที่ตำบลโป่ง อำเภอด่านซ้าย(๑๕)ในท้องที่ตำบลโพนสูง อำเภอด่านซ้าย(๑๖)ในท้องที่ตำบลวังยาว อำเภอด่านซ้าย(๑๗)ในท้องที่ตำบลอิปุ่ม อำเภอด่านซ้าย(๑๘)ในท้องที่ตำบลโคกใหญ่ อำเภอท่าลี่(๑๙)ในท้องที่ตำบลท่าลี่ อำเภอท่าลี่(๒๐)ในท้องที่ตำบลน้ำแคม อำเภอท่าลี่(๒๑)ในท้องที่ตำบลน้ำทูน อำเภอท่าลี่(๒๒)ในท้องที่ตำบลหนองผือ อำเภอท่าลี่(๒๓)ในท้องที่ตำบลอาฮี อำเภอท่าลี่(๒๔)ในท้องที่เขตเทศบาลตำบลนาดอกคำ อำเภอนาด้วง(๒๕)ในท้องที่ตำบลท่าสวรรค์ อำเภอนาด้วง(๒๖)ในท้องที่ตำบลท่าสะอาด อำเภอนาด้วง(๒๗)ในท้องที่ตำบลนาด้วง อำเภอนาด้วง(๒๘)ในท้องที่ตำบลนาพึง อำเภอนาแห้ว(๒๙)ในท้องที่ตำบลนามาลา อำเภอนาแห้ว(๓๐)ในท้องที่ตำบลแสงภา อำเภอนาแห้ว(๓๑)ในท้องที่ตำบลเหล่ากอหก อำเภอนาแห้ว(๓๒)ในท้องที่เขตเทศบาลตำบลคอนสา อำเภอปากชม(๓๓)ในท้องที่ตำบลชมเจริญ อำเภอปากชม(๓๔)ในท้องที่ตำบลปากชม อำเภอปากชม(๓๕)ในท้องที่ตำบลห้วยบ่อซืน อำเภอปากชม(๓๖)ในท้องที่ตำบลห้วยพิชัย อำเภอปากชม(๓๗)ในท้องที่ตำบลหาดคัมภีร์ อำเภอปากชม(๓๘)ในท้องที่เขตเทศบาลตำบลท่าช้างคล้อง อำเภอผาขาว(๓๙)ในท้องที่เขตเทศบาลตำบลโนนปอแดง อำเภอผาขาว(๔๐)ในท้องที่ตำบลโนนป่าซาง อำเภอผาขาว(๔๑)ในท้องที่ตำบลบ้านเพิ่ม อำเภอผาขาว(๔๒)ในท้องที่ตำบลผาขาว อำเภอผาขาว(๔๓)ในท้องที่ตำบลผานกเค้า อำเภอภูกระดึง(๔๔)ในท้องที่ตำบลภูกระดึง อำเภอภูกระดึง(๔๕)ในท้องที่ตำบลศรีฐาน อำเภอภูกระดึง(๔๖)ในท้องที่ตำบลห้วยส้ม อำเภอภูกระดึง(๔๗)ในท้องที่ตำบลท่าศาลา อำเภอภูเรือ(๔๘)ในท้องที่ตำบลปลาบ่า อำเภอภูเรือ(๔๙)ในท้องที่ตำบลร่องจิก อำเภอภูเรือ(๕๐)ในท้องที่ตำบลลาดค่าง อำเภอภูเรือ(๕๑)ในท้องที่ตำบลสานตม อำเภอภูเรือ(๕๒)ในท้องที่ตำบลหนองบัว อำเภอภูเรือ(๕๓)ในท้องที่ตำบลแก่งศรีภูมิ อำเภอภูหลวง(๕๔)ในท้องที่ตำบลภูหอ อำเภอภูหลวง(๕๕)ในท้องที่ตำบลเลยวังไสย์ อำเภอภูหลวง(๕๖)ในท้องที่ตำบลหนองคัน อำเภอภูหลวง(๕๗)ในท้องที่ตำบลห้วยสีเสียด อำเภอภูหลวง(๕๘)ในท้องที่เขตเทศบาลตำบลนาดินดำ อำเภอเมืองเลย(๕๙)ในท้องที่เขตเทศบาลตำบลนาโป่ง อำเภอเมืองเลย(๖๐)ในท้องที่เขตเทศบาลตำบลนาอาน อำเภอเมืองเลย(๖๑)ในท้องที่ตำบลกกดู่ อำเภอเมืองเลย(๖๒)ในท้องที่ตำบลกกทอง อำเภอเมืองเลย(๖๓)ในท้องที่ตำบลนาแขม อำเภอเมืองเลย(๖๔)ในท้องที่ตำบลน้ำสวย อำเภอเมืองเลย(๖๕)ในท้องที่ตำบลน้ำหมาน อำเภอเมืองเลย(๖๖)ในท้องที่ตำบลเมือง อำเภอเมืองเลย(๖๗)ในท้องที่ตำบลศรีสองรัก อำเภอเมืองเลย(๖๘)ในท้องที่ตำบลเสี้ยว อำเภอเมืองเลย(๖๙)ในท้องที่เขตเทศบาลตำบลปากปวน อำเภอวังสะพุง(๗๐)ในท้องที่เขตเทศบาลตำบลศรีสงคราม อำเภอวังสะพุง(๗๑)ในท้องที่ตำบลเขาหลวง อำเภอวังสะพุง(๗๒)ในท้องที่ตำบลโคกขมิ้น อำเภอวังสะพุง(๗๓)ในท้องที่ตำบลทรายขาว อำเภอวังสะพุง(๗๔)ในท้องที่ตำบลผาน้อย อำเภอวังสะพุง(๗๕)ในท้องที่ตำบลผาบิ้ง อำเภอวังสะพุง(๗๖)ในท้องที่ตำบลวังสะพุง อำเภอวังสะพุง(๗๗)ในท้องที่ตำบลหนองงิ้ว อำเภอวังสะพุง(๗๘)ในท้องที่ตำบลหนองหญ้าปล้อง อำเภอวังสะพุง(๗๙)ในท้องที่ตำบลตาดข่า อำเภอหนองหิน(๘๐)ในท้องที่ตำบลปวนพุ อำเภอหนองหิน(๘๑)ในท้องที่ตำบลหนองหิน อำเภอหนองหิน(๘๒)ในท้องที่เขตเทศบาลตำบลผาอินทร์แปลง อำเภอเอราวัณ(๘๓)ในท้องที่เขตเทศบาลตำบลเอราวัณ อำเภอเอราวัณ(๘๔)ในท้องที่ตำบลทรัพย์ไพวัลย์ อำเภอเอราวัณ(๘๕)ในท้องที่ตำบลผาสามยอด อำเภอเอราวัณห้ามบุคคลใดก่อสร้างอาคารพาณิชยกรรมประเภทค้าปลีกค้าส่งดังต่อไปนี้(๑)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตรเว้นแต่จะเป็นไปตามเงื่อนไขที่กำหนดในข้อ ๔ วรรคสอง (๑) (ก) ถึง (ฌ)(๒)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร เว้นแต่จะเป็นไปตามเงื่อนไขที่กำหนด ดังต่อไปนี้(ก)ที่ดินแปลงที่ตั้งอาคารต้องอยู่ติดถนนสาธารณะที่มีขนาดเขตทางไม่น้อยกว่า ๔๐ เมตร(ข)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไปไม่น้อยกว่า ๕๐๐ เมตรและมีทางคู่ขนานกับถนนสาธารณะเชื่อมต่อกับทางเข้าออกของรถยนต์(ค)มีที่ว่างไม่น้อยกว่าร้อยละแปดสิบของพื้นที่ดินที่ใช้เป็นที่ตั้งอาคารและมีที่ว่างที่จัดให้เป็นสวน หรือบริเวณปลูกต้นไม้หรือนันทนาการไม่น้อยกว่าร้อยละยี่สิบของที่ว่างดังกล่าว(ง)มีอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๐.๘ ต่อ ๑(จ)มีที่ว่างด้านหน้าของอาคารห่างจากริมเขตทางของถนนสาธารณะไม่น้อยกว่า ๗๕ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(ฉ)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือริมเขตทางของถนนสาธารณะไม่น้อยกว่า๒๐ เมตร โดยวัดระยะจากขอบนอกสุดของอาคารถึงเขตที่ดินของผู้อื่น หรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(ช)อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน และโบราณสถาน ไม่น้อยกว่า ๕๐๐ เมตรโดยวัดระยะจากขอบนอกสุดของอาคารถึงแนวเขตที่ดินของสถานที่ดังกล่าว(ซ)มีที่จอดรถยนต์ไม่น้อยกว่า ๑ คัน ต่อพื้นที่อาคาร ๒๐ ตารางเมตร สำหรับ ๑,๐๐๐ ตารางเมตรแรก ส่วนที่เกิน ๑,๐๐๐ ตารางเมตรให้มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ตารางเมตร ให้คิดเป็น ๔๐ ตารางเมตร(ฌ)ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกการวัดความสูงของอาคารให้วัดจากระดับพื้นดินถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินถึงยอดผนังของชั้นสูงสุดข้อ ๖ ภายในบริเวณพื้นที่ที่กำหนดตามข้อ ๓ ข้อ ๔และข้อ ๕ ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๓ ข้อ ๔ และข้อ ๕ข้อ ๗อาคารที่มีอยู่แล้วในบริเวณพื้นที่ที่กำหนดตามข้อ ๓ ข้อ ๔ และข้อ ๕ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๓ ข้อ ๔ และข้อ ๕ข้อ ๘อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑๔ มิถุนายน พ.ศ. ๒๕๖๑พลเอกอนุพงษ์ เผ่าจินดารัฐมนตรีว่าการกระทรวงมหาดไทยหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่จังหวัดเลยเพื่อประโยชน์ในด้านการป้องกันอัคคีภัย การรักษาคุณภาพสิ่งแวดล้อม การผังเมืองการสถาปัตยกรรม และการอำนวยความสะดวกแก่การจราจร จึงจำเป็นต้องออกกฎกระทรวงนี้ปุณิกา/จัดทำ๒๙ตุลาคม ๒๕๖๑นุสรา/ตรวจ๓๐ตุลาคม ๒๕๖๑[๑]ราชกิจจานุเบกษา เล่ม ๑๓๕/ตอนที่ ๔๔ ก/หน้า ๓/๒๗ มิถุนายน ๒๕๖๑